Omnipotenti Regi regum, qui regali solio regiæ ciuitatis suæ Hierusalem celsitudinem vestram sublimauit,  glorioso diademate coronauit, gratias agimus: qui vos populo suo Principem, Ecclesiæ suæ defensorem, hostibus suis hostem, in tanta, tam sacra, tam nobili, tam famosa vrbe constituit, , quod his omnibus maius est, præcelso ille suo nomine insigniuit. Cum enim ipse a Patribus, a Prophetis, ab Angelis, ab ipsis Iudæis, a Gentilibus, dictus rex Israel, rex Hierusalem fuerit: vos eiusdem Hierusalem, vos ipsius veri Israel post se,  pro se regem esse voluit: vt secundam personam vestram,  regnum vobis ab ipso commissum, virga æquitatis sit virga regni vestri, vt diligatis iustitiam,  odiatis iniquitatem: inimicos autem crucis Christi  nominis Christiani, Turcos dico  Sarracenos, Persas  Arabes, seu quoslibet Barbaros humanæ, immo suæ saluti aduersantes, regatis in virga ferrea,  eos potenti dextra tanquam vas figuli confringatis. Ad quod viriliter exequendum, quia armis non possumus, animis prosequimur: quia gladio non valemus, precibus, vt possumus, bellicos sudores vestros iuuare satagimus. Date ergo illi, qui vos glorificauit, gloriam: ut sicut Christus in sacerdotibus suis quotidie de diabolo eiusque Angelis triumphat, sic in regibus Christianis frequentia de gentibus trophæa reportet. Sic enim vobis decertantibus,  pericula nulla pro suo populo recusantibus, victoriam assidue subministrabit, gloriam gloria adaugebit:  post regnum transiens, æternum vobis cum sanctis Regibus prouidebit. Latorem præsentium venerabilem virum, domnum Drogonem Niuernensis Ecclesiæ Præcentorem, liberalitati vestræ commendamus: vt si forte necesse fuerit, ita vos munificum sentiat, quo  Deo  vobis gratias agat.